
                                                                      Viešosios įstaigos Kupiškio rajono savivaldybės
                                                                      Pirminės asmens sveikatos priežiūros centro 
                                                                      2026 m. rugsėjo 7  d. direktoriaus įsakymu Nr. V-63


VIEŠOSIOS ĮSTAIGOS KUPIŠKIO RAJONO SAVIVALDYBĖS PIRMINĖS ASMENS SVEIKATOS PRIEŽIŪROS CENTRO
MOKAMŲ PASLAUGŲ TEIKIMO IR APMOKĖJIMO TVARKOS APRAŠAS

I. BENDROSIOS NUOSTATOS
1. Mokamos asmens sveikatos priežiūros paslaugos teikiamos vadovaujantis Lietuvos Respublikos sveikatos apsaugos ministro 2025 m. gruodžio 5 d. įsakymu „Dėl Lietuvos Respublikos sveikatos apsaugos ministro 1999 m. liepos 30 d. įsakymu Nr. 357 „Dėl mokamų asmens sveikatos priežiūros paslaugų sąrašo, kainų nustatymo ir jų indeksavimo tvarkos bei šių paslaugų teikimo apmokėjimo tvarkos“ pakeitimo“ ir Lietuvos Respublikos sveikatos apsaugos ministro 2026 m. vasario 10 d. įsakymu Nr. V-127 „Dėl Lietuvos Respublikos sveikatos apsaugos ministro 2000 m. gegužės 31 d. įsakymo Nr. 301 „Dėl profilaktinių sveikatos tikrinimų sveikatos priežiūros įstaigose“ pakeitimo“.
2. Už mokamas paslaugas moka pacientai arba kiti fiziniai asmenys (darbdaviai, papildomo (savanoriško) sveikatos draudimo paslaugas teikiančios įstaigos ir kt.).
3. Mokamų asmens sveikatos priežiūros paslaugų teikimo ir apmokėjimo viešojoje įstaigoje Kupiškio rajono savivaldybės pirminės asmens priežiūros centre (toliau - Centras) tvarkos aprašas nustato pirminės ambulatorinės asmens sveikatos priežiūros mokamų paslaugų teikimo tvarką (toliau – Tvarka) įstaigoje.

II. MOKAMŲ AR IŠ DALIES MOKAMŲ PASLAUGŲ TEIKIMO SĄLYGOS
4. Už teikiamas asmens sveikatos priežiūros paslaugas, jei jos neatitinka būtinosios medicinos pagalbos kriterijų, apdraustieji privalomuoju sveikatos draudimu moka patys, pagal Centro direktoriaus įsakymu patvirtintas paslaugų kainas, jei: 
4.1. paciento pageidavimu teikiamos papildomos paslaugos. Prie papildomų priskiriamos paslaugos ir/ar Lietuvoje registruotos vakcinos, kurios nėra kompensuojamos PSDF biudžeto lėšomis, laboratoriniai tyrimai, kuriuos pasirenka pacientas ir kurie nėra susiję su pagrindinės ligos (diagnozuotos) gydymu, o priklauso kitam lydinčiajam susirgimui (ligai) ir gali būti skiriamos tuo metu pacientą gydančiam gydytojui;
4.2.  kai pacientai, turintys teisę į nemokamas asmens sveikatos priežiūros paslaugas, savo iniciatyva pasirenka brangiau kainuojančias paslaugas, medžiagas, procedūras, tai šių paslaugų, medžiagų, procedūrų faktinių kainų ir nemokamų paslaugų, medžiagų, procedūrų bazinių kainų skirtumą jie sumoka patys Sveikatos apsaugos ministerijos nustatyta tvarka;
4.3.  atliekami papildomi klinikiniai ir biocheminiai tyrimai, kurie nepriskiriami prie Centre teikiamų asmens sveikatos priežiūros paslaugų apimties, bet pacientui pageidaujant Centras turi galimybę juos teikti ir turi sutartį dėl šių paslaugų teikimo su kitais juridiniais asmenimis;
4.4.  pacientas nenori registruotis į bendrąją eilę ir paslaugas pageidauja gauti skubos tvarka; 
4.5.  pacientas yra neapdraustas privalomuoju sveikatos draudimu ir kreipiasi į ASPĮ dėl paslaugų suteikimo (išskyrus būtinąją pagalbą) ir/ar tyrimų atlikimo;
4.6.  ASPĮ paslaugas teikia užsienio piliečiams, jei tarptautinėse sutartyse nenurodyta kitokia sveikatos priežiūros paslaugų išlaidų apmokėjimo tvarka. 
4.7.  prisirašę prie Centro ir drausti suaugusieji ir vaikai mokamai skiepijami kitomis, Lietuvoje registruotomis vakcinomis, kurios neįtrauktos į vaikų profilaktinių skiepijimų kalendorių ir/ar nėra kompensuojamos pagal valstybės finansuojamas ir patvirtintas imunoprofilaktines programas. Pacientas moka už pageidaujamą vakciną ir skiepijimo paslaugą (injekciją). Gydytojo konsultacija prieš skiepijimą yra nemokama.
4.8.  nedrausti pacientai, prisirašę prie Centro mokamai skiepijami visomis Lietuvoje registruotomis vakcinomis. Pacientas moka už gydytojo apžiūrą prieš skiepijimą, vakciną ir skiepijimo paslaugą (injekciją).
5. Jei pacientas kreipiasi dėl mokamų paslaugų, turėdamas privatų sveikatos draudimą, už suteiktas paslaugas jis susimoka pats ir, pagal įstaigoje gautą apmokėjimą patvirtinantį dokumentą (sąskaitą-faktūrą), asmeniškai kreipiasi į jį apdraudusią įstaigą dėl išlaidų kompensavimo. 
6. Centre teikiant odontologinės priežiūros paslaugas, apdraustieji (išskyrus, kai šios paslaugos teikiamos vaikams ir nedirbantiems asmenims, kurie mokosi pagal bendrojo ugdymo programas ar pagal formaliojo profesinio mokymo programą pirmajai kvalifikacijai įgyti, kol jiems sukanka 24 metai, ir prie įstaigos prisirašiusius socialinę pašalpą gaunančius asmenis, kai jie pateikia gyvenamosios vietos savivaldybės socialinės paramos skyriaus išduotą atitinkamą pažymą), moka už vaistus, odontologines ir kitas medžiagas, sunaudotas teikiant odontologinės priežiūros paslaugas, vienkartines priemones, atsižvelgiant į sunaudotų medžiagų, priemonių kiekį ir tuo metu galiojančias, įstaigos direktoriaus įsakymu patvirtintas, naudojamų priemonių kainas.
7.    Už mokamas paslaugas mokama pagal įstaigos direktoriaus įsakymu patvirtintas kainas:
7.1. asmens sveikatos priežiūros paslaugos; 
7.2.    įsidarbinančių asmenų ir darbuotojų periodiniai profilaktiniai sveikatos tikrinimai; 
7.3.   nemedicininės paslaugos:
· asmenų prirašymas prie gydymo įstaigos;
· dokumentų kopijavimas ;
8. Už kitas mokamas paslaugas, susijusias su įstaigoje atliekama veikla, mokama pagal sutartyse nustatytas kainas (laboratoriniai tyrimai kitose įstaigose, mokamos vakcinos, odontologinės medžiagos).

III. MOKAMŲ PASLAUGŲ DOKUMENTAVIMAS

9. Mokamos asmens sveikatos priežiūros paslaugos teikiamos tik gydytojui ar šeimos komandoje dirbančiai slaugytojai išsiaiškinus, ar pacientas neturi teisės gauti paslaugas, kompensuojamas PSDF lėšomis. Skiriant mokamą paslaugą ar/ir laboratorinius tyrimus, gydytojas apie tai įrašo ambulatorinėje asmens sveikatos istorijoje (forma Nr.025/a).
10. Pacientui pageidaujant gauti papildomas mokamas ar iš dalies mokamas paslaugas, su gydytoju kabinete dirbanti slaugytoja užpildo Mokamų asmens sveikatos priežiūros paslaugų apskaitos lapą (1 priedas), kuriame surašo numatomus atlikti mokamus laboratorinius tyrimus ar paslaugas. Pagal Centro direktoriaus įsakymu patvirtintas ir tuo metu galiojančias paslaugų kainas, šeimos gydytojo komandos slaugytoja surašo atliekamų paslaugų kainas ir apie galutinę sumą informuoja pacientą.
11. Jeigu pacientui prie nemokamų tyrimų (priklausančių šeimos gydytojo normai) skiriamas nors vienas paciento pasirinktas apmokamas tyrimas, Mokamų asmens sveikatos priežiūros paslaugų apskaitos lape įrašoma ir kraujo paėmimo paslaugos kaina, kurią apmoka pacientas.
12. Suteikia išsamią informaciją pacientui rūpimais klausimais (pasiruošimas tyrimui, procedūrai ir pan.). Konsultacijos metu, slaugytoja su pacientu aptaria, kokiu būdu jis norės gauti atlikto tyrimo atsakymą (asmeniškai prisijungęs prie savo e.sveikatos paskyros ar užsiregistravęs slaugytojo konsultacijai). Jeigu pacientas nusprendžia, kad slaugytojo konsultacijos metu – slaugytoja jį registruoja nuotolinei konsultacijai. Slaugytoja paaiškina pacientui, kad atvykus duoti kraujo mėginius, už apskaitos lape nurodytus laboratorinius tyrimus, pacientas turi susimokėti kasoje, kuri yra Centro registratūroje. 
13. Slaugytoja duoda pacientui pasirašyti Mokamų asmens sveikatos priežiūros paslaugų apskaitos lape (grafoje „sutinku apmokėti“) ir registruoja kraujo paėmimo procedūrai į procedūrinį kabinetą arba kitai numatytai mokamai paslaugai atlikti. 
14. Konsultacijos metu slaugytoja ESIS sistemoje užpildo tyrimų užsakymo formą.
15. Jei asmuo nėra/yra prisirašęs prie Centro, tačiau žino, kokių paslaugų ar laboratorinių tyrimų jam reikia ir nori juos atlikti nepasitaręs su gydytoju ar slaugytoja, turi kreiptis į Centro registratūrą. 
16. Registratūroje dirbantis darbuotojas:
[bookmark: _Hlk163130020]      16.1. Jei Mokamų asmens sveikatos priežiūros paslaugų apskaitos lape yra paskirti ir surašyti, mokami laboratoriniai tyrimai ar paslaugos, kuriuos reikia atlikti ir jau nurodyta bendra atliekamų paslaugų suma, registratūros darbuotojas:
16.1.1. priima pinigus į kasą grynais arba banko kortele.
16.1.2. gauto kvito numerį ir mokėjimo datą įrašo į apskaitos lapą, patvirtina asmeniniu spaudu ir parašu.
       16.2. Jei asmuo atvyko į registratūrą norėdamas individualiai (be gydytojo konsultacijos ir  siuntimo) gauti mokamą paslaugą ar pasidaryti laboratorinį tyrimą, registratūros darbuotojas:
 16.2.1. Mokamų asmens sveikatos priežiūros paslaugų apskaitos lape užrašo pageidaujamos atlikti paslaugos ar laboratorinio tyrimo pavadinimą;
[bookmark: _Hlk160800904]16.2.2. užrašo teikiamos paslaugos ar laboratorinių tyrimų kainą pagal tuo metu galiojančius įstaigos direktoriaus įsakymu patvirtintus Mokamų paslaugų kainyno įkainius; 
16.2.3. pacientui raštu patvirtinus sutikimą gauti ir apmokėti paslaugas (pasirašo grafoje „sutinku apmokėti“), priimamas paciento mokėjimas, jam išduodamas kasos kvitas; 
       16.2.4. už suteikiamas paslaugas pacientas gali sumokėti grynaisiais arba pavedimu;
       16.2.5. Mokamų asmens sveikatos priežiūros paslaugų apskaitos lape registratūros darbuotojas įrašo paslaugos apmokėjimo faktą patvirtinančio dokumento numerį ir datą; 
       16.2.6. mokėjimo kvitas atiduodamas pacientui;
  16.2.7  registratūros darbuotojas, užpildęs Mokamų asmens sveikatos priežiūros paslaugų apskaitos lapą tai patvirtina asmeniniu spaudu ir parašu.
16.2.8. jei pacientas mokamam tyrimui atlikti atėjo jau pasiruošęs, arba tyrimui nereikia specialaus pasiruošimo, registratūros darbuotojas užpildęs Mokamų asmens sveikatos priežiūros paslaugų apskaitos lapą ir atlikęs visu privalomus mokamoms paslaugoms atlikti veiksmus, nukreipia pacientą į Centro procedūrinį kabinetą arba kitai nurodytai paslaugai atlikti.  
17. Procedūriniame kabinete dirbanti slaugytoja: 
17.1 informaciją apie mokamus laboratorinius tyrimus įveda į ESIS sistemą. Joje pažymi, kad užsakomas tyrimas yra mokamas (pagal kasos kvitą įrašo sumokėtą pinigų sumą). 
17.2.  Paciento atsineštą pasirašytą Mokamų asmens sveikatos priežiūros paslaugų apskaitos lapą sega į segtuvą. Metų pabaigoje segtuvą priduoda į archyvą. 
17.3. Mokamų asmens sveikatos priežiūros paslaugų apskaitos lapai (sutikimai) laikomi archyve 3 metus.
     17.4. Procedūriniame kabinete slaugytoja pildo mokamų paslaugų registracijos žurnalą „Ėminių registracijos žurnalas“, kuriame nurodo paciento vardą, pavardę, suteiktos paslaugos pavadinimą.
18. Už suteiktas odontologines, ginekologines bei burnos higienisto paslaugas, susimokėti galima ir po to, kai paslaugos yra suteiktos. Tokiu atveju informaciją apie suteiktas mokamas paslaugas į ESIS sistemą įveda odontologo padėjėjos, akušerės ir burnos higienistas.
19. Mokėjimo už mokamas paslaugas dokumentuose (kasos kvituose, pajamų orderiuose, sąskaitose ir pan.) turi būti nurodyta paslaugos teikimo data, paslaugos, už kurią mokama, pavadinimas. Jeigu minėtos informacijos mokėjimo dokumentuose nurodyti nėra techninių galimybių, ji turi būti nurodyta sąskaitoje, kuri atiduodama pacientui.
   20. Centre sutrikus informacinei sistemai, atsiradus elektros instaliacijos gedimui ar kitais nenumatytais atvejais, kai neveikia kompiuterinė ir programinė įranga, grynieji pinigai už mokamas paslaugas priimami, išduodant pacientui grynųjų pinigų priėmimo kvitą.
21. Jei mokamą laboratorinį tyrimą atlikti siuntė šeimos gydytojo komandos narys, tai tyrimo rezultatą vertina gydytojas arba slaugytojas ir pacientą informuoja paskambinę telefonu. Jei mokamą tyrimą atlikti pacientas pasirinko individualiai – slaugytoja informuoja, kad tyrimo rezultatą galės sužinoti prisijungęs asmeninėje e.Sveikatos paskyroje. 

IV. MOKAMŲ PASLAUGŲ APMOKĖJIMAS
      22. Paslauga suteikiama po to, kai pacientas (jam atstovaujantis asmuo) apmoka už paslaugą (išskyrus 18 punkte nurodytais atvejais).
      23. Už mokamas paslaugas pacientas (jam atstovaujantis asmuo) moka:
      23.1. Kupiškio poliklinikoje – registratūroje;
      23.2. Ambulatorijose (Subačiaus, Skapiškio, Šimonių) asmeniui, įgaliotam imti grynuosius pinigus.
24. Pacientui, kreipiantis tiesiogiai į registratūrą dėl mokamų paslaugų atlikimo, registratūros darbuotojas privalo:
24.1.  informuoti pacientą apie galimybę gauti šią paslaugą, kompensuojamą PSDF biudžeto lėšomis (turint draustumą);
24.2. informuoti apie artimiausią galimą registracijos datą šiai, PSDF biudžeto lėšomis kompensuojamai  paslaugai gauti;
24.3. informuoti pacientą apie teikiamos mokamos paslaugos kainą; 
24.4.  suteikti svarbią informaciją, susijusią su paslaugos teikimu ir apmokėjimu (apie būtinybę atvykti į Centrą likus ne mažiau 5 minutėms iki numatyto vizito, paslaugų teikimą tik iš anksto už jas susimokėjus, konsultacijos metu galimas papildomai skirti mokamas paslaugas, tyrimus ir kt.);
       24.5.  pacientui sumokėjus už paslaugą, išduoti apmokėtų paslaugos kasos kvitą;
       25. Pacientui pageidaujant išrašoma sąskaita - faktūra. Ją išrašo buhalterė. Vienas egzempliorius atiduodamas pacientui, kitas lieka įstaigoje.
      26. Jeigu sumokėjus už paslaugą, Centre nebuvo galimybės jos suteikti paskirtu laiku, o pacientui netiko pasiūlytas kitas paslaugos teikimo laikas, taip pat, jei pacientas neatvyko dėl pateisinamos priežasties (liga, trauma), sumokėtos lėšos jam grąžinamos.
     27. Darbo dienos pabaigoje registratūros kasoje atspausdinama tos dienos ataskaita, pagal kurią į Finas.lt apskaitos buhalterinę programą buhalterė suveda paslaugas pagal pajamų kodus.
     28. Jeigu juridiniai asmenys nėra pasirašę sutarties dėl mokamų paslaugų teikimo, tada dėl mokamų paslaugų dokumentacijos kreipiasi į buhalteriją dėl išankstinio apmokėjimo sąskaitos išrašymo.

V. MOKAMŲ PASLAUGŲ INFORMACIJOS VIEŠINIMAS

Su mokamų paslaugų teikimo tvarka, nomenklatūra ir kainomis pacientai gali susipažinti Centro registratūroje, I aukšto stende, įstaigos internetinėje svetainėje www.kupiskiopaspc.lt.  Taip pat ši informacija skelbiama ambulatorijų ir medicininių punktų stenduose.

Sutinku apmokėti   _________________________________________ _______________________________ ________________________                                                                                                       (Vardas, pavardė)   Kasos  kvito   numeris   _____________________ __________________ _____________________________________________________ _     Atsakingas asmuo   ___________________________________ _____ ______ _________________________________________________                                                                                          (Vardas, pavardė)  


image1.emf
  Vardas, pavardė,  gimimo data    _______________________________________________________________________   Mokamų paslaugų atlikimo data ____________________________________________________________________ _   Paslaugos tipas ___________________________________________________________________________________    

Suteiktų paslaugų sąrašas  Spaudas ir parašas  Kaina  

   

   

   

   

   

   

   

  VšĮ Kupiškio rajono savivaldybės pirminės asmens sveikatos priežiūros  centras, Krantinės g. 30, LT - 40117 Kupiškis   Įstaigos kodas 164831720, el. p.  info@kupiskiopaspc.lt ,    tel.  N r. +37045951361  MOKAMŲ  ASMENS SVEIKATOS PRIEŽIŪROS  PASLAUGŲ APSKAITOS LAPAS    


